En a temporada 2009-10 s'instauró un nuevo formato en a competición que deseparaba en a fase previa a os campions nacionals de liga d'os equipos no campions, os quals dentraban en scena en a tercera de quatro rondas previas. En a final d'ixa mesma edición disputada en o Estadio Santiago Bernabeu, o Inter de Milán se fació con o suyo tercer titol dimpués de redotar en a final a o Bayern Múnich por dos gols a zero, totz dos tantos marcaus por o delantero archentín Diego Milito. O conchunto neroazzurro'', amás, se convertiba en o primer club italián en ganar un triplete (Liga, Copa y Champions), y en o sexto a ran europeu.